**Izziņa par atzinumos sniegtajiem iebildumiem**

**par Ministru kabineta noteikumu projektu „Kultūras ministrijas padotībā esošo profesionālās izglītības iestāžu**

**maksas pakalpojumu cenrādis”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu:**

|  |  |
| --- | --- |
| Datums | 2019.gada 6.novembris |
|  |  |
| Saskaņošanas dalībnieki | Tieslietu ministrija, Finanšu ministrija, Izglītības un zinātnes ministrija, Labklājības ministrija, Vides aizsardzības un reģionālās attīstības ministrija un Latvijas Brīvo arodbiedrību savienība |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Vides aizsardzības un reģionālās attīstības ministrija un Izglītības un zinātnes ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

|  |
| --- |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta noteikumu projekta pielikums. | **Finanšu ministrija:**Saskaņā ar noteikumu projekta 2.punktu profesionālās izglītības iestādes sniedz maksas pakalpojumus saskaņā ar cenrādi (pielikums). Līdz ar to, uzskatām, ka visiem pakalpojumu izcenojumiem jābūt iekļautiem pielikumā, kurā nepārprotami atspoguļota maksas pakalpojuma cena *euro*. Atsevišķos gadījumos var būt situācijas, ka pakalpojumam ir paredzēts noteikt cenu saskaņā ar noslēgto līgumu, t.i., līgumcena. Arī šajā gadījumā sniegtajam pakalpojumam jānorāda vai tam piemēro, vai nepiemēro pievienotās vērtības nodokļa (turpmāk – PVN). Tādējādi lūdzam precizēt noteikumu projekta pielikuma tabulā minētos pakalpojumus, kuriem cena norādīta kā “tāme”, vienlaikus norādot arī PVN piemērošanu katram pakalpojumam.**Izglītības un zinātnes ministrija:**Pielikuma “Kultūras ministrijas padotībā esošo izglītības iestāžu publisko maksas pakalpojumu cenu kalkulācija” 5. punkta “Profesionālās izglītības kompetences centrs „Ventspils Mūzikas vidusskola” 5.12.apakšpunktā “Viena mūzikas instrumenta noma pārējām personām” nav norādes par PVN likmes piemērošanu vai nepiemērošanu. | **Ņemts vērā** | Precizēti šādi Ministru kabineta noteikumu projekta pielikuma un Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma punkti: 1.2., 1.3., 1.4., 1.5., 1.6., 1.13., 2.2., 2.3., 2.10., 2.11., 2.12., 3.6., 3.7., 3.9., 4.3., 5.3., 5.4., 5.5., 5.6., 5.9., 5.10., 5.12., 6.7., 9.10., 9.32., 9.37. un 9.38.apakšpunkts. |
| 2. | Ministru kabineta noteikumu projekta pielikuma 2.7., 10.11. un 10.12.apakšpunkts. | **Finanšu ministrija:**Lūdzam izvērtēt un precizēt atbrīvojuma no PVN piemērošanu noteikumu projekta pielikuma tabulas 2.7., 10.11. un 10.12.apakšpunktā norādītajam pakalpojumam. Vēršam uzmanību, ka instrumenta noma citām personām, kas nav izglītības iestādes izglītojamie, kā arī iekārtas un studijas noma citām personām ir ar PVN apliekams darījums, tādējādi, sniedzot šos pakalpojumus, PVN ir piemērojams vispārējā kārtībā un atsauce uz Pievienotās vērtības nodokļa likuma 52.panta pirmās daļas 12.punktu nav korekta. | **Ņemts vērā** | Precizēts Ministru kabineta noteikumu projekta pielikuma un Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma 2.7., 10.11. un 10.12.apakšpunkts. |
| 3. | Ministru kabineta noteikumu projekta pielikuma 2.8.2., 6.6.5. un 6.6.6.apakšpunkts. | **Finanšu ministrija:**Lūdzam precizēt atbrīvojuma no PVN piemērošanu noteikumu projekta pielikuma tabulas 2.8.2., 6.6.5. un 6.6.6.apakšpunktā norādītajam pakalpojumam. Vēršam uzmanību, ka citu personu, kas nav izglītības iestādes izglītojamie vai pedagogi, samaksa par dienesta viesnīcas pakalpojumiem ir ar PVN samazināto likmi apliekams darījums atbilstoši Pievienotās vērtības nodokļa likuma 42.panta desmitajai daļai.**Izglītības un zinātnes ministrija:**Vienādiem pakalpojumiem dažādās izglītības iestādēs norādāmas vienādas atsauces uz PVN piemērošanas vai nepiemērošanas pamatojumu, piemēram, 2. punkta “Staņislava Broka Daugavpils Mūzikas vidusskola” un 6. punkta “Rēzeknes Mākslas un dizaina vidusskola”, pakalpojums attiecīgi 2.8.2. apakšpunktā “Dienesta viesnīcas maksa citiem interesentiem” un 6.6.6. “Dienesta viesnīcas maksa pārējām personām” PVN minēts ar atsauci 1 (Pievienotās vērtības nodokli nepiemēro saskaņā ar Pievienotās vērtības nodokļa likuma 52. panta pirmās daļas 12. punktu), turpretī citām skolām tāda paša pakalpojuma cenā kā PVN nepiemērošanas pamatojums minēta atsauce 3 (Pievienotās vērtības nodokli nepiemēro saskaņā ar Pievienotās vērtības nodokļa likuma 59. panta pirmo daļu). | **Ņemts vērā** | Precizēts Ministru kabineta noteikumu projekta pielikuma un Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma 2.8.2., 6.6.5. un 6.6.6.apakšpunkts.  |
| 4. | Ministru kabineta noteikumu projekta pielikuma 2.9.1.apakšpunkts. | **Finanšu ministrija:**Lūdzam precizēt noteikumu projekta pielikuma tabulas 2.9.1.apakšpunktā norādīta pakalpojuma nosaukumu, jo nav skaidrs, kāda izziņa tiks izsniegta personai un kāpēc ir piemērojams atbrīvojums no PVN. | **Ņemts vērā**Izvērtējot Ministru kabineta noteikumu projekta 2.9.1.apakšpunktā paredzētā pakalpojuma būtību, secināts, ka šāda pakalpojuma sniegšana turpmāk nav aktuāla un attiecīgi šāds pakalpojums cenrādī nav nepieciešams. | Svītrots Ministru kabineta noteikumu projekta pielikuma un Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma 2.9.1.apakšpunkts un attiecīgi precizēts 2.9.punkts. |
| 5. | Ministru kabineta noteikumu projekta pielikuma 3.9.apakšpunkts. | **Finanšu ministrija:**Lūdzam precizēt atbrīvojuma no PVN piemērošanu noteikumu projekta pielikuma tabulas 3.9.apakšpunktā norādītajam pakalpojumam. Atsaucē pie šā pakalpojuma ir norādīts, ka PVN nepiemēro saskaņā ar Pievienotās vērtības nodokļa likuma 34.panta sesto daļu. Vēršam uzmanību, ka šis regulējums neparedz atbrīvojuma no PVN piemērošanu, bet nosaka, ka starpniecības pakalpojuma ar PVN apliekamā vērtība ir starpniecības atlīdzība. Vienlaikus atzīmējam, ja minētais pakalpojums ir iekļauts šajā cenrādī, tad ir jānorāda pakalpojuma cena euro un nav veidojama atsauce uz Latvijas Lauksaimniecības universitātes cenrādi. | **Ņemts vērā** | Precizēts Ministru kabineta noteikumu projekta pielikuma un Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma 3.9.apakšpunkts.Papildināts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..]Projekta pielikuma 3.9.apakšpunktā Jelgavas Mūzikas vidusskolā paredzēts pakalpojums „Izglītības iestādes izglītojamo izmitināšana Latvijas Lauksaimniecības universitātes dienesta viesnīcā”. Jelgavas Mūzikas vidusskolai nav savas dienesta viesnīcas, tādēļ Latvijas Lauksaimniecības universitāte un Jelgavas Mūzikas vidusskola pirms katra mācību gada noslēdz līgumu, kurā tiek atrunāts, cik izglītojamie un par kādu maksu tiks izmitināti Latvijas Lauksaimniecības universitātes dienesta viesnīcā. Jelgavas Mūzikas vidusskola ar katru izglītojamo, kas tiek izmitināts Latvijas Lauksaimniecības universitātes dienesta viesnīcā, noslēdz līgumu, paredzot tajā arī to, ka maksa par dienesta viesnīcas izmantošanu būs vienāda ar maksu, ko Jelgavas Mūzikas vidusskola maksās Latvijas Lauksaimniecības universitātei. Latvijas Lauksaimniecības universitāte izmitina savā dienesta viesnīcā Jelgavas Mūzikas vidusskolas izglītojamos. Pēc tam Latvijas Lauksaimniecības universitāte katru mēnesi izraksta Jelgavas Mūzikas vidusskolai rēķinu (bez PVN) par Jelgavas Mūzikas vidusskolas izglītojamo dienesta viesnīcas izmantošanu. Pēc tam, atbilstoši Latvijas Lauksaimniecības universitātes rēķinam, Jelgavas Mūzikas vidusskola piestāda katram izglītojamam, kas dzīvo dienesta viesnīcā, rēķinu (bez PVN) par summu, kādu Latvijas Lauksaimniecības universitāte piestādīja Jelgavas Mūzikas vidusskolai par konkrēto izglītojamo. Pēc būtības Jelgavas Mūzikas vidusskola negūst par minēto pakalpojumu nekādus ienākumus un starpniecības pakalpojumu maksu. Tādēļ minētajam pakalpojumam neveidojas pievienotā vērtība, jo šiem ienākumiem pēc to ekonomiskās būtības ir kompensācijas raksturs. Šie pakalpojumi pēc savas būtības neveido ar pievienotās vērtības nodokli apliekamu objektu. Tādēļ Projekta pielikuma 3.9.apakšpunktā noteiktajam pakalpojumam ir paredzēts noteikt līgumcenu, kas paredzēta izglītības iestādes noslēgtajā līgumā ar izglītojamo un, kas būs vienāda ar Latvijas Lauksaimniecības universitātes piestādīto rēķinu.[..]” |
| 6. | Ministru kabineta noteikumu projekta pielikuma 10.5., 10.6. un 10.7.apakšpunkts. | **Finanšu ministrija:**Lai nodrošinātu vienotu pieeju attiecībā uz PVN piemērošanu vienādiem pakalpojumiem, lūdzam precizēt PVN piemērošanu noteikumu projekta pielikuma tabulas 10.5., 10.6. un 10.7.apakšpunktā norādītajam pakalpojumam, proti, piemērojot atbrīvojumu no PVN atbilstoši Pievienotās vērtības nodokļa likuma 52.panta pirmās daļas 12.punktam, kā tas ir norādīts noteikumu projekta pielikuma tabulas 9.33. un 9.34.apakšpunktā minētājiem pakalpojumiem. | **Ņemts vērā** | Precizēts Ministru kabineta noteikumu projekta pielikuma un Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma 10.5., 10.6. un 10.7.apakšpunkts. |
| 7. | Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts. | **Finanšu ministrija:**Anotācija ir papildināma, norādot, ka atsevišķām cenrāža pozīcijām tiks piemērota tāme. Tāpat lūdzam norādīt kādas būs tāmes standarta pozīcijas, piemēram, tādiem, pakalpojumiem, kā “Dalības maksa izglītības iestādes rīkotajā seminārā, tālākizglītības kursos, meistarklasēs vai koncertā”, “Kafejnīcas telpu iznomāšana ēdināšanas pakalpojumu sniedzējam”, “Tirdzniecības vietas noma automātiem”, “Transportlīdzekļa noma (ar šoferi) par 1km un 1stunda”. | **Ņemts vērā** | Papildināts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..]Izglītības iestādes īsteno tādus ar iestādes mantas vai telpu izmantošanu saistītus pakalpojumus, kuru izmaksas ir mainīgas un atkarīgas no pakalpojuma sniegšanas faktiskajām tiešajām izmaksām, kuras var mainīties salīdzinoši īsā periodā. Šādi pakalpojumi ir, piemēram, kafejnīcas telpu iznomāšana ēdināšanas pakalpojumu sniedzējam un tirdzniecības vietas noma automātiem. Šādos gadījumos telpu nomā iekļautās izmaksas var būt atkarīgas no tā, kāda ir vienošanās par izmaksu pozīcijām, kādas tiek iekļautas nomas maksā un kuras nodrošinās iznomātājs, pamatojoties uz noslēgtā līguma nosacījumiem.Atkarībā no gadalaika, ceļa apstākļiem un izvēlētā maršruta, mainīgas var būt izglītības iestāžu sniegto pakalpojumu transportlīdzekļa ekspluatācijas izmaksas un ar to saistītās darba algas izmaksas (piemēram, samaksa par darba laikā veiktu darbu, darbu ārpus normālā darba laika, vai virsstundu darbu, utt.). Tādēļ, lai nodrošinātu atbilstošu samaksu par sniegto pakalpojumu transportlīdzekļa nomas (ar šoferi) pakalpojumam, ir nepieciešams piemērot cenu, kuru izglītības iestāde aprēķina saskaņā ar katra pakalpojuma tāmi.Ņemot vērā minēto, atsevišķām Projekta pielikuma (cenrāža) un Projekta sākotnējās ietekmes novērtējuma ziņojuma (anotācijas) pielikuma pozīcijām cenas aprēķinam tiks piemērota tāme (sk. Projekta pielikuma 1.2. – 1.6.punkts, 1.13., 2.2., 2.3., 2.10 – 2.12., 3.6., 3.7., 4.3., 5.3. – 5.6., 5.9., 5.10., 6.7., 9.10., 9.37., 9.38. un 10.4.apakšpunkti).Lai nodrošinātu vienotu pieeju visu maksas pakalpojumu cenu aprēķinā, arī gadījumos, kad Projekta cenrāža pozīcijai tiks piemērota tāme, sastādot izmaksu tāmi izglītības iestādes izmantos MK noteikumos Nr.333 noteiktos principus, aizpildot un apstiprinot katram pakalpojumam maksas pakalpojuma izcenojuma aprēķinu atbilstoši MK noteikumu Nr.333 1.pielikumam, kurā tiks iekļautas konkrētā maksas pakalpojuma tiešās un netiešās izmaksas un cena noteikta, paredzot plānoto pakalpojumu vienību skaitu.[..]” |
| 8. | Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts. | **Finanšu ministrija:**Anotācija ir papildināma ar papildu skaidrojumu, ņemot vērā, ka pakalpojuma “Mācību maksa par profesionālās ievirzes mūzikas izglītības programmas apguvi” tiešajās izmaksās Atalgojums ir nulle.**Izglītības un zinātnes ministrija:**Pielikumā “Kultūras ministrijas padotībā esošo izglītības iestāžu publisko maksas pakalpojumu cenu kalkulācija” pakalpojumam “Mācību maksa par profesionālās ievirzes izglītības programmas apguvi” tiešajās izmaksās tiek iekļautas Materiālu un pakalpojumu izmaksas un netiešajās Pamatlīdzekļu nolietojums un Administratīvās izmaksas. Izglītības pakalpojumu tiešajās izmaksās būtu jāiekļauj atlīdzība pedagogiem, kuri nodrošina programmas apguvi, jo tā ir būtiskākā mācību maksas sastāvdaļa, ne administratīvās izmaksas. | **Ņemts vērā** | Papildināts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..]Attiecībā uz Projekta izglītības iestāžu cenrādī ietvertajiem pakalpojumiem, kas saistīti ar mācību maksu profesionālās ievirzes izglītības programmās, pakalpojuma izmaksu kalkulācijā netiek ietverta pedagogu atlīdzība, jo tā tiek nodrošināta no valsts budžeta dotācijas. Līdz ar to, mācību maksas aprēķinā (pakalpojuma izmaksu kalkulācijā) profesionālās ievirzes izglītības programmās atlīdzības apmērs ir nulle. Savukārt citās izglītības programmās (kas nav pamatizglītības programmas, profesionālās vidējās izglītības programmās un profesionālās ievirzes izglītības programmas) mācību maksa tiek noteikta atbilstoši vispārīgajiem MK noteikumos Nr.333 noteiktajiem principiem, iekļaujot tajā visus ar pakalpojuma sniegšanu saistītos izdevumus. Atbilstoši izglītības iestāžu darbības specifikai iestādes īsteno arī vienreizējus ar izglītības procesu saistītus pasākumus, piemēram, tālākizglītības kursus, seminārus, koncertus, meistarklases, un citus tamlīdzīgus pasākumus, kuru izmaksas katrā konkrētajā gadījumā var manīties atkarībā no tā, kādi speciālisti un par kādu samaksu tiek piesaistīt, kādi materiāli un preces tiek izmantotas pakalpojuma sniegšanai. [..]” |
| 9. | Ministru kabineta noteikumu projekta sākotnējās ietekmes novērtējuma ziņojuma (anotācijas) pielikums. | **Finanšu ministrija:**Anotācijas pielikuma tabulai ir veicami tehniski precizējumi un gan zem tiešajām, gan netiešajām izmaksām izdevumu klasifikācijas kodi ir norādāmi atbilstoši 2005.gada 27.decembra Ministru kabineta noteikumiem Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām”. | **Ņemts vērā** | Precizēti Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma tabulas kolonnu virsraksti. |
| 10. | Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma 10.11.apakšpunkts. | **Finanšu ministrija:**Anotācijas pielikuma 10.11.apakšpunktā ir precizējama kopsumma kolonnā “Cena bez PVN (euro)”, attiecīgi precizējot arī summu kolonnā “Cena ar PVN (euro) un noteikumu projekta pielikumā. | **Ņemts vērā**Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma 10.11.apakšpunktā minētajam pakalpojumam neprecizitāte kopsummās ir radusies, jo kļūdaini tika norādītas netiešās izmaksas kolonnā „Pamatlīdzekļu nolietojums (*euro*) (EKK 5000)” izdevumi. | Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma 10.11.apakšpunktā noteiktajam pakalpojumam papildināta kolonna „Pamatlīdzekļu nolietojums (*euro*) (EKK 5000)”. |
| 11. | Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma 4.2. un 9.17.apakšpunkts. | **Izglītības un zinātnes ministrija:**Vienādiem pakalpojumiem būtu norādāmas vienādas izmaksu pozīcijas, piemēram, 4. punkta “Jāņa Ivanova Rēzeknes mūzikas vidusskola” 4.2. apakšpunktā “Dienesta viesnīcas maksa izglītojamam” un 9. punkta “Profesionālās izglītības kompetences centrs „Nacionālā Mākslu vidusskola”” 9.17. apakšpunktā “Dienesta viesnīcas pakalpojumi izglītības iestādes izglītojamajam” būtu jāiekļauj arī Pamatlīdzekļu nolietojums un Administratīvās izmaksas, jo arī šīs izmaksas veido kopējās dienesta viesnīcu izmaksas, kā tas ir norādīts pārējām izglītības iestādēm pie šī pakalpojuma. | **Ņemts vērā**Pārskatītas Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma 4.2. un 9.17.apakšpunktā noteikto pakalpojumu kalkulācijas un precizēts izmaksu sadalījums starp tiešo un netiešo izmaksu pozīcijām. Jāņa Ivanova Rēzeknes Mūzikas vidusskolai neveidojas pamatlīdzekļu nolietojuma izmaksas, jo dienesta viesnīcas telpas kopā ar aprīkojumu tiek nomātas no Rēzeknes pilsētas domes un tādējādi nolietojuma izdevumi neveidojas. | Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma 4.2. un 9.17.apakšpunktā noteiktajiem pakalpojumiem papildināta kolonna „Pamatlīdzekļu nolietojums (*euro*) (EKK 5000) kapitālie izdevumi” un kolonna „Administratīvās izmaksas (euro) (EKK 2000)”. |
| 12. | Ministru kabineta noteikumu projekta pielikuma 2.8.2., 6.6.6. un 10.14.apakšpunkts. | **Izglītības un zinātnes ministrija:**Vienādiem pakalpojumiem dažādās izglītības iestādēs būtu norādāms vienāds izmaksu pozīcijas nosaukums, piemēram, 2. punkta “Staņislava Broka Daugavpils Mūzikas vidusskola” 2.8.2. apakšpunktā “Dienesta viesnīcas maksa citiem interesentiem”, 6. punkta “Rēzeknes Mākslas un dizaina vidusskola” 6.6.6. apakšpunktā “Dienesta viesnīcas maksa pārējām personām”, 10. punkta “Profesionālās izglītības kompetences centrs „Liepājas Mūzikas, mākslas un dizaina vidusskola”” 10.14. apakšpunktā “Dienesta viesnīcas pakalpojumi citām personām”. | **Ņemts vērā** | Precizēts Ministru kabineta noteikumu projekta pielikuma un Ministru kabineta noteikumu projekta sākotnējās ietekmes novērtējuma ziņojuma (anotācijas) pielikuma 2.8.2., 5.8., 9.19. un 10.14.apakšpunkts. |
| 13. | Ministru kabineta noteikumu projekta sākotnējās ietekmes novērtējuma ziņojuma (anotācijas) III sadaļa. | **Izglītības un zinātnes ministrija:**Anotācijas III. sadaļas 8.punktā norādīts: “2019.gadā Kultūras ministrijas budžeta programmā 20.00.00 „Kultūrizglītība” pašlaik plānotais kopējais finansējums ir 53 390 453 euro, tajā skaitā pašu ieņēmumi 567 898 euro. 2020.gadā un turpmākajos gados Kultūras ministrijas budžeta programmā 20.00.00 „Kultūrizglītība” pašlaik plānotais kopējais finansējums ir 56 060 178 euro, tajā skaitā pašu ieņēmumi 584 920 euro.” Savukārt III. sadaļas “Tiesību akta projekta ietekme uz valsts budžetu un pašvaldību budžetiem”, 1., 1.1., 2., 2.1. punktā ailēs “izmaiņas, salīdzinot ar vidēja termiņa budžeta ietvaru 2020., 2021. gadam” maksas pakalpojumu un citu pašu ieņēmumu un budžeta izdevumu palielinājums 17 022 euro nav norādīts. | **Ņemts vērā** | Precizēta Ministru kabineta noteikumu projekta sākotnējās ietekmes novērtējuma ziņojuma (anotācijas) III sadaļa. |
| 14. | Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts. | **Vides aizsardzības un reģionālās attīstības ministrija:**Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu). Ņemot vērā minēto, lūdzam cenrādī norādīto pakalpojumu nosaukumus, kuri atbilst valsts pārvaldes pakalpojumu definīcijai, kas noteikta Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” (turpmāk – MK noteikumi Nr.399) 2.1. apakšpunktā, norādīt noteikumu projekta anotācijas I sadaļas 2. punktā. Papildus minētajam, saskaņā ar MK noteikumu Nr.399 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. Neklātienes kanāli iedalāmi elektroniskos, telefoniskos un pasta starpniecības kanālos. Ņemot vērā minēto, lūdzam sākotnējā ietekmes novērtējuma ziņojuma I sadaļas 2. punktā norādīt valsts pārvaldes pakalpojumu sniegšanas kanālus. | **Ņemts vērā** | Papildināts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..]Visi pakalpojumi, kuri tiek norādīti Projektā ietvertajā izglītības iestāžu cenrādī, un to cenas Ministru kabinetā tiek apstiprināti pirmo reizi, līdz ar to, pēc būtības tie ir uzskatāmi par jauniem pakalpojumiem.[..]Projekta izglītības iestāžu cenrādī ietvertie izglītības iestāžu pakalpojumi tiks sniegti, izmantojot klātienes kanālus, nav plānots veidot elektroniskos kanālus pakalpojumu sniegšanai. Maksu par izglītības iestāžu sniegtajiem pakalpojumiem izglītības iestādes iekasēs, izmantojot bezskaidras naudas norēķinus, t.i., maksājumus uz izglītības iestādes kontu Valsts kasē vai POS terminālu, ja tāds izglītības iestādē ir pieejams.[..]” |
| 15. | Ministru kabineta noteikumu projekts. | **Vides aizsardzības un reģionālās attīstības ministrija:**Pēc Ministru kabineta noteikumu projekta Kultūras ministrijas padotībā esošo profesionālās izglītības iestāžu maksas pakalpojumu cenrādis” (VSS-1011) spēkā stāšanās lūdzam nodrošināt pakalpojuma aprakstīšanu valsts pārvaldes pakalpojumu portālā Latvija.lv, iekļaujot MK noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 9.punktā minēto informāciju par pakalpojumiem. | **Ņemts vērā**Pēc Ministru kabineta noteikumu projekta spēkā stāšanās tiks nodrošināta pakalpojumu aprakstīšana valsts pārvaldes pakalpojumu portālā Latvija.lv, iekļaujot Ministru kabineta 2017.gada 4.jūlija noteikumu Nr.399 „Valsts pārvaldes pakalpojumu uzskaites, kvalitātes kontroles un sniegšanas kārtība” 9.punktā minēto informāciju par pakalpojumiem. | Ministru kabineta noteikumu projekts. |

Roventa Putniņa

Kultūras ministrijas

Budžeta nodaļas pārvaldes vecākā referente

Tālr. 67330288; Roventa.Putnina@km.gov.lv